ทำไมการตัดเล็บสั้นเกินไปจนกินลึกเข้าไปในเนื้อเล็บจึงไม่ดี?
สบายใจ-สบายมือ มีการโฆษณาเกี่ยวกับผงซักฟอกในทำนองว่า ใช้ผงซักฟอกนี้แล้วไม่ระคายเคืองต่อผิวหนังโดยเฉพาะมือที่ใช้ซักผ้าทำให้สบายใจด้วย ในสมัยก่อนมีการทำโทษผู้กระทำผิด โดยการตอกเล็บ ความเจ็บปวดและความทรมานของผู้ถูกลงทัณฑ์สุดที่พรรณนา จนมักกล่าวกันว่า เจ็บเข้าไปถึงหัวใจ ผู้ใช้แรงงานนับวันจะสูญเสียนิ้วมือเพิ่มขึ้นขณะที่ทำงานอยู่กับเครื่องจักร การสูญเสียนิ้วมือแม้แต่นิ้วเดียวมีอิทธิพลมากจนมีคนอยากจะฆ่าตัวตาย จะเห็นได้ว่า มือของมนุษย์นั้นมีความสำคัญและเกี่ยวข้องกับใจหรือความรู้สึกนึกคิดมากทีเดียว สมองใหญ่ของมนุษย์ ซึ่งรับผิดชอบเกี่ยวกับการควบคุมการเคลื่อนไหวของมือและนิ้วมือนั้นคิดเป็นร้อยละ 3๐ ของการควบคุมส่วนอื่นๆ ในทำนองเดียวกันความรู้สึกที่ฝ่ามือนั้นก็กินเนื้อที่ส่วนสมองส่วนที่รับความรู้สึกทางกายถึงร้อยละ 30 ความหนาแน่นของปลายประสาทรับความรู้สึกที่กระจายอยู่ใต้ผิวหนังของนิ้วมือนั้นใกล้ชิดมากจนคนตาบอดสามารถคลำตัวอักษรเบล ซึ่งประกอบด้วยรูขนาดเล็ก เรียงห่างกันไม่ถึง 1 มิลลิเมตร จะเห็นได้ว่า มือเป็นส่วนของร่างกายที่มีคุณค่าอย่างยิ่งและสมควรที่จะถนอมไว้เท่าชีวิต และด้วยความรู้สึกต่างๆของมือมีมากมายดังที่กล่าวมาข้างต้นนี้ เมื่อได้รับการบาดเจ็บหรืออ ถูกทิ่มแทงด้วยวัตถุมีคม ซึ่งเจ็บเข้าไปถึงขั้วหัวใจและทารุณยิ่งกว่าความรู้สึกที่ส่วนอื่นของร่างกาย ในการดูแลรักษามือนั้น สิ่งที่สำคัญคือการทำความสะอาดมือ ทั้งนี้เนื่องจากมือของเรานั้นต้องสัมผัสกับสิ่งต่างๆมากมายทั้งสิ่งของสกปรก เงิน ธนบัตร เหรียญสตางค์ ดิน โคลน และสิ่งที่สะอาดเช่น อาหารต่างๆที่จำเป็นต้องใช้มือนำเข้าสู่ปาก การล้างมือ ฟอกมือก่อนหรือหลังกินอาหารก่อนล้างหน้า ชำระร่างกาย หลังปัสสาวะ อุจจาระ ก่อนจะอุ้มทารก เป็นต้น ซึ่งจำเป็นต้องทำความสะอาดมือทุกครั้งไม่มีการยกเว้น กิจกรรมและอุปนิสัยเช่น การขยี้ตาด้วยมือ การอมนิ้วมือ หรือการหยิบของใส่ปากโดยไม่ล้างมือย่อมไม่ควรส่งเสริมและพยายามหลีกเลี่ยงอย่างเคร่งครัด การล้างมือนั้น อาจล้างมือด้วยน้ำสะอาด หรือฟอกด้วยสบู่ เคยมีการทดลองว่า การที่ก่อนผ่าตัดแพทย์ต้องสวมใส่ถุงมือยางที่ฆ่าเชื้อแล้ว เมื่อเปรียบเทียบกับการฟอกมือด้วยสบู่ธรรมดา และขัดด้วยแปรงอ่อน ความสะอาดแทบไม่แตกต่างกันเลย การล้างมือจึงมุ่งเพื่อกำจัดสิ่งสกปรกให้ทั่วถึงตามง่ามมือ โคนเล็บ ในเล็บ และร่องลายนิ้ว ฝ่ามือ การฟอกมือควรใช้สบู่ที่มีฤทธิ์อ่อนไม่แรงนัก ผิวหนังของมือเช่นเดียวกับผิวหนังส่วนอื่นๆของร่างกายคือจะผลิตกรดอ่อนๆ ซึ่งมีประโยชน์ในการฆ่าเชื้อโรคทั่วๆไป การใช้สบู่ที่มีด่างมากเพื่อทำลายสภาพความเป็นกรดของผิวหนัง ถึงแม้ทำให้ผิวหนังสะอาดได้ชั่วคราว แต่ความต้านทานของผิวหนังจะสูญเสียไปทำให้ผิวหนังสะอาดได้ชั่วคราว แต่ความต้านทานของผิวหนังจะสูญเสียไปทำให้เกิดเชื้อราเข้าแทรก เกิดปัญหามากในการเยียวยารักษาโรคผิวหนังเหล่านี้ เล็บมือนั้นมีประโยชน์ในการเสริมความแข็งแรงภายนอกให้กับนิ้วมือ การไม่ตัดเล็บทำให้เล็บมือยาวและโค้งลงเหมือนกรงเล็บของสัตว์ นอกจากหักได้ง่ายยังเป็นที่สะสมของสิ่งปฏิกูลต่างๆภายใต้เล็บนั้น แต่การตัดเล็บที่ตัดสั้นเกินไปจนกินลึกเข้าไปในส่วนที่ติดกับเนื้อเล็บย่อมทำให้เจ็บปวดมากเมื่อกระแทกถูกสิ่งอื่น และไม่สามารถออกแรงได้เต็มที่ ในทางทฤษฎี การไว้เล็บยาวประมาณ 1 มิลลิเมตร ถือว่าช่วยการออกแรงของมือโดยเฉพาะการกด หรือเคาะ พิมพ์สัมผัสได้ดี แต่ต้องหมั่นทำความสะอาดเล็บอยู่เสมอ ในทางปฏิบัตินั้นเรามักตัดในส่วนที่เป็นสีขาวโปร่งแสงออกไป คงเหลือแต่ส่วนที่โปร่งใสติดกับเนื้อใต้เล็บไว้ ซึ่งถ้าไม่ลึกเข้าเนื้อเล็บย่อมดีกว่าปล่อยไว้ให้เล็บยาวเกินไป ในร้านเสริมสวยมักนิยมที่จะแช่มือในอ่างน้ำ และตัดเอาหนังกำพร้ารอบๆขอบเล็บออกไป ซึ่งอันตรายต่อสุขภาพของนิ้วมือมาก เพราะเนื้อกรรไกรที่สกปรกทำให้เป็นโรคติดต่อทางผิวหนังได้ และการตัดหนังออกมากเกินไปทำให้ความมั่นคงของเล็บเสียไปและยังง่ายต่อการติดเชื้ออีกด้วย การทาเล็บเพื่อความสวยงามอาจทำได้เป็นครั้งคราว เฉพาะต้องไปงานเลี้ยง และควรจะล้างออกเมื่อกลับถึงบ้านทั้งนี้นอกจากสีเล็บที่เคลือบไว้ ทำให้เรามองไม่เห็นความสกปรกที่อยู่ใต้เล็บแล้วยังปิดบังแสงอัลตราไวโอเลต ที่สามารถผ่านเข้าไปในเนื้อเล็บได้ แสงอัลตราไวโอเลตสามารถฆ่าเชื้อโรค เชื้อรา ที่มักเกิดขึ้นได้ตามโคนเล็บ และขอบเล็บเล็บมือที่ถูกสุขลักษณะจึงเป็นเล็บที่ปราศจากสีสันต่างๆ ตราบใดที่เราสามารถรักษาความสะอาดของมือ นิ้วมือ และเล็บมือ ตราบนั้นเราจึงจะสบายใจสบายมือ
การตัดเล็บสั้นเกินไปจนกินลึกเข้าไปในเนื้อเล็บนั้นไม่ดีด้วยเหตุผลดังต่อไปนี้

-  ทำให้เจ็บปวด: เมื่อเล็บโดนกระแทกกับสิ่งของ จะทำให้เกิดอาการเจ็บปวด เนื่องจากเนื้อเยื่ออ่อนๆ ใต้เล็บถูกสัมผัสโดยตรง
-  สูญเสียความแข็งแรง: เล็บที่สั้นเกินไป จะไม่สามารถช่วยเสริมความแข็งแรงให้กับนิ้วมือได้เต็มที่ ทำให้การออกแรง กด หรือเคาะ พิมพ์สัมผัส ได้ไม่สะดวก
-  ติดเชื้อได้ง่าย: การตัดเล็บลึกเข้าไปในเนื้อเล็บ จะทำให้เกิดบาดแผลเล็กๆ บนนิ้วมือ ซึ่งเป็นช่องทางให้เชื้อโรคเข้าสู่ร่างกายและทำให้เกิดการติดเชื้อได้ง่าย
-  เกิดโรคเล็บ: การตัดเล็บที่สั้นเกินไป จะทำให้เนื้อเยื่อที่อยู่ใต้เล็บ (หนังกำพร้า) เกิดการอักเสบและติดเชื้อได้ง่าย นำไปสู่การเกิดโรคเล็บ เช่น โรคเล็บหนา โรคเล็บอักเสบ

ดังนั้น จึงควรตัดเล็บให้ยาวประมาณ 1 มิลลิเมตร ซึ่งถือว่าเป็นความยาวที่พอดี ช่วยให้สามารถออกแรงได้เต็มที่ และยังป้องกันการติดเชื้อได้อีกด้วย

หมายเหตุ:
ควรตัดเล็บให้เป็นรูปโค้งมน ไม่ควรตัดตรงหรือแหลมคม ควรใช้ตะไบเล็บเพื่อเก็บขอบเล็บให้เรียบร้อย ควรล้างมือและทำความสะอาดเล็บให้สะอาดอยู่เสมอ หลีกเลี่ยงการกัดเล็บ การดูแลรักษาเล็บอย่างถูกวิธี จะช่วยป้องกันปัญหาสุขภาพต่างๆ ที่อาจเกิดขึ้นกับนิ้วมือและเล็บได้
14.ผิวหนัง Dermatology